
Alhoewel alle voorsorgmaatreëls getref is met die voorbereiding van hierdie boek, aanvaar die uitgewer geen verantwoordelikheid vir foute of weglatings, of vir skade wat voortspruit uit die gebruik van die inligting hierin vervat nie.

stories in’ie wind

die veld wiet

ek mis my kind

stories in’ie wind

my vrou fluister vir’ie sterre

waa’ vanaand gaan my 

man homself bevind?

stories in’ie wind

ôs god ken ôs hart

ôs identiteit is aan

hierie land gebind

hierie valleie en berge

wat vloei oor’ie landskap

soes vurige silwer lemme

ken’ie naelstringe

van eindlose geslagte

sal reinig oor ôs spoel

sal ‘n ewige gids wies

vi’ geweer en gewete

Boegoe Ballade vir’ie Khoekhoe Vrou

ek weier om ‘n prys op

vryheid en selfstandigheid te sit

papier het nog nooit

ôs waarde bepaal’ie

maa’ deesdae is’ie 

hart ‘n sakekamer

liefde ‘n paar transaksies weg

vroue poppe met goue ringe

en manne die hansworse

wat’ie sirkus bestuur

want ek kan skaars

jou lofdigter wies

kan skaars jou boegoe

voor jou voete stroei

en’ie lug met’ie

soetste parfuum bedek

om net jou te gewaar

net jou aroma van

roos en rivier

in my tienwoordigheid

voel soes ‘n oneindige

dans met’ie volmaan

voel soes’ie skepper wat

in ôs glo en haa’

kinners in haa’ gebede dra

is dit dan teveel gevra

om met hierie saffraan halssnoer

hier by’rie voet van ôs berge

met’ie arms van ôs veld

wat ôs beskerm en aanvaar

en’ie oë van’ie potblou

hemele as ôs getuie

my menslikheid aan

joune te bind

ôs siele binne

mekaar te vind?

Kerk in’ie Veld

hie’ in’ie kraal

doen ôs kerk anerste

ôs stamouers sien Christus

met bruin voete en kroeskop

want dis in hom wat’ie

refleksie van ôs 

stamheld gesien word

wat Hendrik Witbooi die weg wys

wat Nommoa tien bloedlustiges lei

wat Dawid en Klaas Stuurman

die vlam van ôs landsgeheue

na’rie koue slaaf bring

plantasie tot plantasie

was’ie evangelie van vryheid

na’rie armes en landloses gestuur

hoe lank nog moet my volk

die plunder van

mens en natuur ve’duur?

dit is julle wat gekom het

om my oeroue stamgenote

weg te dra

dit is julle met julle

private property mentality

wat ve’woesting aan’ie

enkels van ôs heuwels saai

wat slawe aan ôs kus

soes weggooi kargo aflaai

waa’vandaan kom soe

‘n vreemde volk

wat’ie rol van meester

die rol van mishandelaar

met soveel vrede ve’tolk?

Eksodus

jou wksodus spook nog by my

herinner my aan ôs eensaamheid

‘n stam ve’vreemd

in hul moederland

ek mis ôs naggesprekke

jou ligaam om’ie vuur

soes ‘n vlam 

wat’ie sterre reflekteer

mis ek jou 

in’ie palm van my hand

geneser van my hartskwale

setel van my siel

wat my ambisie

voor’ie volmaan pleit

ek worstel deesdae

met ôs Skepper

want ek is ‘n 

mens se mens

sonner sy mens

ek ve’suip in my bekommernis

dat’ie hanne wat hierie

kraal bymekaar hou

‘n kommoditeit word

‘n slavin ingeboek

om ‘n blanke koninkryk

aan’ie suid van Afrika te bou

Die Enkelingspad

[image: ]


op hierie pad wat mens as enkeling stap

is’it wys om te onthou

dat net’ie dwaas die

tienwoordigheid van’ie volmaan jag

dat’ie sekelmaan maa’ ‘n fase is

in’ie volmaakheid van dag en nag

op hierie pad wat mens as enkeling stap

is’ie siel soms’ie kleur

van ‘n tragediese somber somer

maa’ dat self duisternis

die lig nader sereneer

want soes’ie vloed ve’nietig

is ‘n fontein in niemandswoestyn

die draer van ewige lewe

op hierie pad wat mens as enkeling stap

moet’ie groot wêreld jou insluk

soes jy streef na’rie ve’nuwingsoomblik

maa’ wiet tog hierie kraal bly jou tuiste

op hierie goud-groenige heuwels

sal’ie rooi horison jou altyd ve’welkom

My N’abba

die nag is weer stil vanaand

die wind voel 

soes jou sagmoedigheid

soes jou liefde wat my vul

‘n liefde wat veelvoetig vastrap

tien duin en donkerte

wat’ie sal twyfel 

in ôs voortbestaan

en dis tog’ie 

‘n abnormale liefde nie

want’ie Skepper is ôs gunstig

ôs stamouers jubel 

oor ôs saamkoms

maa’ ek mis jou ve’skriklik

my n’abba

my kaalvoetkind in’ie Karoe

ek ve’lang na jou delikate woorde

en hanne wat my nie sal ve’stoot

maa’ hoe lank nog

hierie oorlog ve’dra

hoe baie van ôs

moet nog dood?

Bewussyn as Fondasie

laat ôs stam nie in

blote daglig ve’dwyn deur

ôs as Khoekhoen wat

ôsself onnermyn want

soes ôs onthou word

‘n koninkryk gebou

met bewussyn as fondasie

en stewige pillaar

moet ôs ôsself lei

na’rie nuwe waterstroom

waa’ ôs ôs refleksies sal aanvaar

van’ie ligste po’tret 

tot’ie donkerste kuns

want dis ‘n lang pad

wat ôs stap van oorlogsosse 

tot lewe uit’ie bosse

uit wes, sentraal en oos Afrika

het’ie suid ‘n tuiste ve’skaf

omdat hierie kontinent

vrugbare grond is

hierie is gemene domein

soe laat ôs stam 

nie in blote daglig ve’dwyn

deur ôs as Khoekhoen

wat ôsself onnermyn

want soes ôs onthou

word ‘n koninkryk gebou

Die Dieper Reg

ôs is stam allien

opsoek na’rie dieper reg

in grote, ryke Afrika

wat moet swem tien’ie stroom

wat op’ie platteland

in eensaamheid moet droom

met bokvel en krale

droem oor skoner, mooier dade

want waa’ ôs ôs voete wei

is waa’rie Skepper ôs lei

met tradisie as ewige pillaar

is’ie Alsienende Reinheid

die ruggraat wat ôs beweging dien

soes ôs stamouers op’ie Kaapse kus

met’ie on’voering van kind en kalf

beweeg ôs voort veelvullend bewus

as soldate vi’ ôs kultuur

want hierie kraal 

is gun konsentrasiekamp

dis tien’ie boses

‘n opregte lamp

